Wikidata Gades
Res apud Vicidata repertae:Gades: insigneGades: insigne
*Civitas*: Hispania  
*Locus*: 36°32′6″N 6°17′51″W  
*Numerus incolarum*: 113 066  
*Zona horaria*: UTC+1, UTC+2  
Situs interretialis  
*Nomen officiale*: Cádiz
**Gestio**

*Praefectus*: José María González Santos  
*Procuratio superior*: Provincia Gaditana  

**Geographia**

*Superficies*: 12 100 000 metrum quadratum  
*Territoria finitima*: San Fernando  

**Coniunctiones urbium**

*Urbes gemellae*: Brestia, Tingis, Vera Crux, Angelopolis, Monsteles, Bonaëropolis, Havana, Medway, Urbs Montis Videi, Urbs Sancti Ioannis de Portu Divite, Urbs Sanctorum, Cisneropolis, Indio, Byblus, A Coruña, Septa, Huelva, Palmae Canariae, Sancta Crux Nivariae, Torrevieja, Carthago Indiarum, Santa Fe de Antioquia, Guaduas, Ambalema, Mariquita, Tolima, Bogota, Baltimora, Kōbe, Mexicopolis  

**Tabula aut despectus**

Gades: situsGades: situs
Geographica Gadium tabula, anno 1888 depicta.
**Gades** (*-ium* f. pl. ; Hispanice *Cádiz* ; Punice גדר *Gādīr, Gaddīr* ; Graece τὰ Γάδειρα ; Arabice *Qadiz*) sunt urbs et portus in Hispania meridio-occidentali et caput unius ex octo provinciis quae communitatem autonomam Vandalitiae constituunt. Sententia urbis est "Hercules fundator Gadium dominatorque."

Historia
--------

Traditur urbs a Phoenicibus saeculo duodecimo a.C.n. condita esse, at usque adhuc archaeologi nihil a tempore ante saeculum nonum invenerunt. Nihilominus fertur urbs esse antiquissima Europae habitatio continua exstans. Secundum fabulas Graecas, Hercules, Geryone interfecto, Gades condidit, et certus est Hercules Tyrius ibi cultum adesse. Saeculo sexto a.C.n. urbem Poeni, saeculo tertio, Romani tenuebant. 

Imperio Romano corrupto, Gades factae sunt oppidum minoris momenti, usque ad saeculum quintum decimum; anno autem 1495, Christophorus Columbus secundam navigationem a Gadibus profectus est.

Franciscus Drakus Eques classem quandam Hispanicam in portu Gaditano Aprili mense 1587 sustulit. Bello inter Anglicos et Hispanicos gesto, Robertus Blake praefectus classis Angliae Gades a parte marina ab anno 1655 usque ad annum 1657 obsidebat.

Saeculo duodevicensimo, Gades urbem Hispalem superaverunt, in quo ad commercium Americanum attineret.

Theatrum Romanum
----------------

Despectus in Gades.
Theatrum Romanum
Ecclesia cathedralis gadicensis
Nonnullis horreis veteribus igni anno 1980 destructis, reliquia theatri Romani in vico urbano *El Pópulo* appellato inventa sunt. Incendium corium fabricationis patefecit quod fundamenta aedificiorum medii aevi videbatur; haec fundamenta vicissim supra saxa antiquiora aedificata erant, calces more Romano caesas. Cava accurata theatrum Romanum magna ex parte intactum in lucem protulerunt.

Theatrum, iussu Lucii Cornelii Balbi minoris primo saeculo a.C.n. constructum, est orbis terrarum secundum a maximo theatrum Romanum, paululum minus solum theatro Pompeiorum, ad meridiem Romae sito. Cicero, in *Epistulis ad Familiares,* de usu Balbi pro ipsius propagandis scripsit.

Incolae noti
------------

* Lucius Cornelius Balbus, consul
* Lucius Cornelius Balbus (minor), generalis
* Quintus Lucilius Balbus, philosophus Stoicus (circa annum 40)
* Canius Rufus eiusque uxor Theophila, a Martiale poeta celebrati
* Emmanuel de Falla, compositor, hic natus anno 1876
* Daniel Güiza, pedilusor
* Camarón de la Isla, flamenco? cantor
* Lucius Iunius Moderatus Columella, scriptor de rebus agronomicis
* Franciscus de Lucía, flamenco? citharista
* Georgius Gordon Meade, generalis Exercitus Americani, hic natus anno 1815
* Iosephus Caelestinus Mutis, botanista et mathematicus
* Niña Pastori (Hispanice *María Rosa García García*) flamenco? cantor
* Stephanus Piñero Camacho, Basty appellatus, socius D'NASH, gregis Hispanici
* Xavier Ruibal, musicius, cantor, compositor carminum

Notae
-----

1. ↑  Livius 24.49.5; 32.2.5.
2. ↑  Plin. *Nat.* 2.168; 4.120.
3. ↑  Confer Pl. *H. N.*: "appellant, Poeni Gadir, ita Punica lingua saepe significante."

Nexus interni
-------------

* Columnae Herculis
* Fretum Gaditanum
* Universitas Gaditana

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gades** spectant. |

* Gades **(Hispanice)**